Danske Universiteter
Danske Universiteter er en interesseorganisation for de otte danske universiteter. Organisationen blev dannet i 1967 under navnet Rektorkollegiet. I 2008 skiftede organisationen navn til Danske Universiteter.
Formålet med organisationen Danske Universiteter er at fremme samarbejdet mellem universiteterne og at varetage universiteternes interesser i forhold til myndigheder og offentlighed. 
Danske Universiteter er desuden involveret i internationale organisationer og projekter for bl.a. at støtte universiteterne og deres finansiering samt støtte udveksling af forskere og studerende internationalt.
Danske Universiteters talsmand er rektor for DTU Anders Bjarklev (2021).